Imtella' April 6, 2021 Dawk li jużaw Facebook jistgħu jidħlu f'sit elettroniku li twaqqaf apposta biex ikunu jafu jekk ġewx 'hacked'. Dettalji dwar 530 miljun persuna, partikolarment in-numru tat-telefon ċellulari, spiċċaw fuq sit użat mill-'hackers'. Facebook qal li huwa kien induna b'dan fl-2019 u rranġa s-sitwazzjoni madankollu l-informazzjoni issa ttellgħet b'xejn fuq dan il-forum li jintuża mill-hackers. Troy Hunt, espert fis-sigurtà, għadu kemm nieda s-sit elettroniku HaveIBeenPwned biex dawk li jużaw Facebook ikunu jafu jekk informazzjoni dwarhom tinsabx fil-forum. Dawk li jużaw dan is-sit iridu jdaħħlu n-numru tat-telefon ċellulari tagħhom fis-'search box' biex ikollhom konferma jekk kienux parti mill-grupp ta' nies li ġew 'hacked'. Diversi aġenziji madwar id-dinja li jħarsu d-drittijiet tal-privatezza tal-individwu qed isegwu mill-qrib dan il-każ.